CELEX: 62020CN0267
Language: mt
Date: 2020-06-15 00:00:00
Title: Kawża C-267/20: Talba għal deċiżjoni preliminari mressqa mill-Audiencia Provincial de León (Spanja) fil-15 ta’ Ġunju 2020 – AB Volvo u DAF TRUCKS N.V. vs RM

28.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/8
            
         
      Talba għal deċiżjoni preliminari mressqa mill-Audiencia Provincial de León (Spanja) fil-15 ta’ Ġunju 2020 – AB Volvo u DAF TRUCKS N.V. vs RM
      (Kawża C-267/20)
      (2020/C 320/10)
      Lingwa tal-kawża: l-Ispanjol
      
         Qorti tar-rinviju
      
      Audiencia Provincial de León
      
         Partijiet fil-kawża prinċipali
      
      
         Rikorrenti: AB Volvo u DAF TRUCKS N.V.
      
         Konvenuta: RM
      
         Domandi preliminari
      
      
                  1)
               
               
                  L-Artikolu 101 TFUE u l-prinċipju ta’ effettività għandhom jiġu interpretati fis-sens li jipprekludu interpretazzjoni tad-dritt nazzjonali li tqis li kemm it-terminu għall-eżerċizzju tal-azzjoni ta’ ħames snin stabbilit fl-Artikolu 10 tad-Direttiva, kif ukoll l-Artikolu 17 dwar l-istima ġudizzjarja tad-danni ma humiex retroattivament applikabbli, sa fejn bħala l-punt ta’ riferiment tar-retroattività tiffissa d-data tas-sanzjoni u mhux dik tal-eżerċizzju tal-azzjoni?
               
            
                  2)
               
               
                  L-Artikolu 22(2) tad-Direttiva 2014/104/UE (1) u t-terminu “retroattivament” għandhom jiġu interpretati fis-sens li l-Artikolu 10 tal-istess direttiva huwa applikabbli għal azzjoni bħal dik eżerċitata fil-kawża prinċipali, li, għalkemm tressqet wara d-dħul fis-seħħ tad-Direttiva u tal-liġi ta’ traspożizzjoni, tirrigwarda, madankollu, fatti jew sanzjonijiet preċedenti?
               
            
                  3)
               
               
                  Fil-kuntest tal-applikazzjoni ta’ dispożizzjoni bħal dik tal-Artikolu 76 tal-Ley de Defensa de la Competencia [il-Liġi dwar il-Protezzjoni tal-Kompetizzjoni], l-Artikolu 17 tad-Direttiva 2014/104/UE, dwar l-istima ġudizzjarja tad-danni, għandu jiġi interpretat fis-sens li huwa regola ta’ natura proċedurali li tapplika għall-kawża prinċipali, jiġifieri għal azzjoni eżerċitata wara d-dħul fis-seħħ tad-dispożizzjoni nazzjonali ta’ traspożizzjoni?
               
            
         (1)  Direttiva 2014/104/UE tal-Parlament Ewropew u tal-Kunsill tas-26 ta’ Novembru 2014 dwar ċerti regoli li jirregolaw l-azzjonijiet għad-danni skont il-liġi nazzjonali għall-ksur tad-dispożizzjonijiet tal-liġi tal-kompetizzjoni tal-Istati Membri u tal-Unjoni Ewropea (ĠU 2014, L 349, p. 1).